CELEX: 32021R1293
Language: hu
Date: 2021-08-03 00:00:00
Title: A Bizottság (EU) 2021/1293 végrehajtási rendelete (2021. augusztus 3.) az (EU) 2016/1037 európai parlamenti és tanácsi rendelet 18. cikke szerinti hatályvesztési felülvizsgálatot követően egyes Törökországból származó szivárványos pisztrángok behozatalára vonatkozó végleges kiegyenlítő vám kivetéséről szóló (EU) 2021/823 végrehajtási rendelet módosításáról

2021.8.4.   
               
               
                  HU
               
               
                  Az Európai Unió Hivatalos Lapja
               
               
                  L 281/4
               
            
         A BIZOTTSÁG (EU) 2021/1293 VÉGREHAJTÁSI RENDELETE
         (2021. augusztus 3.)
         az (EU) 2016/1037 európai parlamenti és tanácsi rendelet 18. cikke szerinti hatályvesztési felülvizsgálatot követően egyes Törökországból származó szivárványos pisztrángok behozatalára vonatkozó végleges kiegyenlítő vám kivetéséről szóló (EU) 2021/823 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező támogatott behozatallal szembeni védelemről szóló, 2016. június 8-i (EU) 2016/1037 európai parlamenti és tanácsi rendeletre (1) és különösen annak 24. cikke (1) bekezdésére, a tagállamokkal való konzultációt követően,
         mivel:
         
                     (1)
                  
                  
                     A Törökországból származó egyes szivárványos pisztrángok behozatala az (EU) 2021/823 bizottsági végrehajtási rendelettel (2) kivetett végleges kiegyenlítő vámok hatálya alá tartozik.
                  
               
                     (2)
                  
                  
                     A BAFA Su Ürünleri Yavru Üretim Merkezi Sanayi Ticaret AŞ (a továbbiakban: Bafa) (TARIC-kiegészítő kód (3) B965), az 1,5 %-os egyedi kiegyenlítő vámtétel (4) hatálya alá tartozó vállalat arról tájékoztatta a Bizottságot, hogy anyavállalatával való egyesülését követően nevét Kılıç Deniz Ürünleri Üretimi İhracat İthalat ve Ticaret A.Ş.-re változtatta.
                  
               
                     (3)
                  
                  
                     A vállalat nevének megváltoztatását követően (5)2020. október 19-én kérte a Bizottságtól annak megerősítését, hogy a névváltoztatás nem befolyásolja jogát a korábbi nevéhez rendelt egyedi kiegyenlítő vámtétel igénybevételére.
                  
               
                     (4)
                  
                  
                     A Bizottság megvizsgálta a benyújtott információkat, és arra a következtetésre jutott, hogy a névváltoztatás bejegyzése megfelelően lezajlott az illetékes hatóságoknál és azon vállalatcsoporton belül történt, amelynek a Bafa tagja volt, és nem eredményezett új kapcsolatot más vállalatcsoportokkal, amelyeket a Bizottság nem vizsgált meg.
                  
               
                     (5)
                  
                  
                     Ennek megfelelően a névváltoztatás nem befolyásolja az (EU) 2021/823 bizottsági végrehajtási rendelet megállapításait és különösen a vállalatra alkalmazandó kiegyenlítő vámtételt. Az ügyben rendelkezésre álló bizonyítékok azt is megerősítették, hogy a névváltoztatás 2020. augusztus 31-től alkalmazandó, mivel a változás a Bodrum Kereskedelmi Nyilvántartó Hivatalban rögzítésre került.
                  
               
                     (6)
                  
                  
                     A fenti preambulumbekezdésben foglalt megfontolásokra tekintettel a Bizottság helyénvalónak ítélte az (EU) 2021/823 bizottsági végrehajtási rendelet oly módon történő módosítását, hogy az tükrözze a vállalatnak korábban a B965-ös kiegészítő TARIC-kódhoz rendelt megváltozott nevét.
                  
               
                     (7)
                  
                  
                     Az e rendeletben előírt intézkedések összhangban vannak az (EU) 2016/1036 európai parlamenti és tanácsi rendelet (6) 15. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            
               (1)   Az (EU) 2021/823 végrehajtási rendelet 1. cikkének (2) bekezdése a következőképpen módosul:
               
                  
                              „BAFA Su Ürünleri Yavru Üretim Merkezi Sanayi Ticaret AŞ”
                           
                           
                              B965
                           
                        
               helyébe a következő szövegrész lép:
               
                  
                              „Kılıç Deniz Ürünleri Üretimi İhracat İthalat ve Ticaret A.Ş.”
                           
                           
                              B965
                           
                        
            
            
               (2)   A Kılıç Deniz Ürünleri Üretimi İhracat İthalat ve Ticaret A.Ş. esetében 2020. augusztus 31-től a korábban a BAFA Su Ürünleri Yavru Üretim Merkezi Sanayi Ticaret AŞ vállalathoz rendelt B965 TARIC-kiegészítő kód alkalmazandó. A Kılıç Deniz Ürünleri Üretimi İhracat İthalat ve Ticaret A.Ș. által fizetett, az (EU) 2020/658 végrehajtási rendelet 1. cikkében és az (EU) 2021/823 végrehajtási rendelet 1. cikkének (2) bekezdésében a BAFA Su Ürünleri Yavru Üretim Merkezi Sanayi Ticaret AȘ tekintetében megállapított kiegyenlítő vámot meghaladó végleges vámot az alkalmazandó vámjogszabályoknak megfelelően vissza kell fizetni vagy el kell engedni.
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  A Bizottság (EU) 2021/823 végrehajtási rendelete (2021. május 20.) az (EU) 2016/1037 európai parlamenti és tanácsi rendelet 18. cikke szerinti hatályvesztési felülvizsgálatot követően egyes Törökországból származó szivárványos pisztrángok behozatalára vonatkozó végleges kiegyenlítő vám kivetéséről (HL L 183., 2021.5.25., 5. o.).
         
            (3)  TARIC: az Európai Unió integrált vámtarifája.
         
            (4)  E vám eredeti kivetésére a Törökországból származó egyes szivárványos pisztrángok behozatalára vonatkozó végleges kiegyenlítő vám kivetéséről és a kivetett ideiglenes vám végleges beszedéséről szóló (EU) 2015/309 végrehajtási rendeletnek az (EU) 2016/1037 európai parlamenti és tanácsi rendelet 19. cikkének (4) bekezdése szerinti időközi felülvizsgálatot követő módosításáról szóló, 2020. május 15-i (EU) 2020/658 bizottsági végrehajtási rendelettel (HL L 155., 2020.5.18., 3. o.) került sor.
         
            (5)  Bodrum Kereskedelmi Nyilvántartó Hivatal, Török Köztársaság, 2020. augusztus 31-i 1623. sz. közzététel.
         
            (6)  Az Európai Parlament és a Tanács (EU) 2016/1036 rendelete (2016. június 8.) az Európai Unióban tagsággal nem rendelkező országokból érkező dömpingelt behozatallal szembeni védelemről (HL L 176., 2016.6.30., 21. o.).